./data/phi0914/phi00126/phi0914.phi00126.perseus-lat2.xml
Titus Livius (Livy)
cum effuse omnes fugerent, se quoque turba ablatum, ut Varronem       Cannensi pugna, ut multos alios imperatores  qui autem solum se restantem prodesse rei publicae, nisi si mors sua remedio       publicis cladibus futura esset, potuisse? non se inopia commeatus in loca iniqua incaute deductum, non agmine       inexplorato euntem insidiis circumventum: vi aperta, armis, acie        victum  nec suorum animos nec hostium in  potestate habuisse:       suum cuique ingeniumiigenium audaciam aut pavorem facere  bis est accusatus pecuniaque anquisitum; tertio testibus datis, cum,       praeterquam quod omnibus probris onerabatur, iurati permulti dicerent fugae       pavorisque initium a praetore ortum, ab eo desertos milites,  cum haud vanum timorem ducis crederent, terga       dedisse, tanta ira accensa est ut  capite anquirendum contio succlamaret  De eo quoque novum certamen ortum; nam cum bis pecunia anquisisset,       tertio capitis se anquirere diceret,  tribuni       plebis appellati conlegae negarunt se in mora esse quo minus, quod ei more       maiorum permissum esset, seu legibus seu moribus mallet, anquireret quoad vel       capitis vel pecuniae iudicasset privato  tum Sempronius perduellionis se iudicare Cn  Fulvio dixit, diemque       comitiis ab C  Calpurnio praetore urbano petit  inde alia spes ab reo temptata est, si adesse in iudicio Q  Fulvius       frater posset, florens tum et fama rerum gestarum et propinqua spe Capuae       potiundae  id cum per litteras miserabiliter pro fratris capite scriptas       petisset Fulvius, negassentque patres e re publica esse abscedi a Capua,  postquam dies comitiorum aderat, Cn   Fulvius  exsulatum Tarquinios abiit  id       ei iustum exsilium esse scivit plebs